گروپەگە وتیش: "هویرمان ها لای کارمەنەیل ژیردەریاییەگە و خیزانەیلیان، ئیمە فرە سوپاسگوزاریمن ئەرا ئەو هاوکاری فراوانە ک لەلایەن فرە لە دەزگایل حکومەت و کۆمپانیایل قویلایی دەریاوە  لە تەقەلامان ئەرا دووارە پەیوەندیکردن وە ژیردەریاییەگە، ئیمەیش کار کەیمن ئەرا گلەوخواردن تیمەگە.
لە هەژمار خوەی کۆمپانیاگە وت: ژیردەریاییەگە تا پەنج کەس گرێد، وەکوتپڕ ئاشکرا نەویە چەن کەس لەناوی بوینە، و سی ئێن ئێن پەیوەندی وە پاسەوان کەناراوەیل کرد لە بۆستن و دەسەڵاتدارەیل شار نیوفاوندلاند لە کەنەدا.
کەشتی تایتانیک لە یەکەم گەشتی کەفتە وەر کویەیگ یەخین و لە مانگ نیسان ساڵ ١٩١٢ لە زەریای ئەتڵەسی باکوور (ناتۆ) نوقم بوی، و زیاتر لە هەزار و ٥٠٠ کەس کوشت
کەشتی تایتانیک لە ساڵ ١٩٨٥ پەیا کریا، و وە دوو پارچە ها لە بن زەریاگە ک نزیکەی ١٣ هەزار پا لە ژیر روی دەریا دویرە لە باشوور خوەرھەڵات نیوفاوندلاند.
لەی دواییە گەشتی تایبەت گرانبەها پێشکەش وە گەشتیارەیل کریا، و خەڵک توەنن لە نزیکەو کەشتییە ویرانەگە بوینن.
ملیاردێریگ بەریتانی هاناو ژیردەریاییەگە
لە هەرلیوا، میدیایل بەریتانیا بڵاو کردنە ک ملیاردێر هامیش هاردینگ لە شەوەکی یەکشەممەو لەناو ژیردەریایی گومابویەگە بویە، دویای گەشتیگ گەشتیاری ئەرا قویلایی دەریا وەرەو لەناوچوین کەشتیی "تایتانیک".
کەناڵ سکای نیوز بەریتانی لە زوان کوڕ هاردینگی ژن ملیاردێرەگە خەوەر بویینی لە ژیردەریاییە گومابویەگە بڵاو کرد.
